|  |  |  |  |  |  |
| --- | --- | --- | --- | --- | --- |
| UE 8lk – Arvosana viisi **S1 Suhde omaan uskontoon**: Opetuksen sisällöiksi valitaan opiskeltavan uskonnon syntyyn, sen monimuotoisuuteen ja suhteeseen muihin uskontoihin liittyviä teemoja. Tarkastelun kohteena ovat opiskeltavan uskonnon juuret, lähteet, oppi ja opetukset sekä symbolit, levinneisyys ja vaikutus eri puolilla maailmaa ja Suomessa. Keskeisiä sisältöjä ovat opiskeltavan uskonnon kulttuurivaikutuksiin liittyvät aiheet.   * Raamatun syntyhistoria, rakenne ja keskeinen sisältö * Raamatun tutkimus- ja tulkintatapoja * Kristinuskon synty ja leviäminen (käsitelty myös viidennellä ja kuudennella luokalla) * Kristinuskon jakautuminen: Katolinen-, ortodoksinen- ja protestanttiset kirkot * Kristilliset ja kristillisperäiset liikkeet * Kirkkokuntien levinneisyys ja keskeiset opetukset * Kristinusko Suomessa   **S2 Uskontojen maailma**: Opetuksessa käsiteltäviä sisältöjä ovat uskonnot ja uskonnottomuus maailmassa ja Suomessa, uskontojen tunteminen osana kulttuurista yleissivistystä sekä uskonnot tieteellisen tarkastelun kohteena. Keskeisinä aiheina ovat uskonnot yksilön ja yhteiskunnan voimavarana sekä uskonnon ja kulttuurin vuorovaikutus eri puolilla maailmaa, uskontojen vaikutukset yhteiskuntiin ja kulttuuriin, uskontokritiikki sekä uskontojen näkyvyys populaarikulttuurissa. Valittavien sisältöjen tulee auttaa oppilasta ymmärtämään uskontojen käsittelyä mediassa ja sen kriittistä arviointia sekä uskontojen välistä vuorovaikutusta ja dialogia.   * Syvennetään ekumenian ja katsomusten välisen dialogin ymmärtämistä osana uskontojen välistä toimintaa ja maailmanrauhaa. | | | | | |
| OPH:n tukimateriaali päättöarviointiin: <https://www.oph.fi/fi/koulutus-ja-tutkinnot/evankelisluterilaisen-uskonnon-paattoarvioinnin-tukimateriaali>  Tavoitteet T1 ja T4 arvioidaan ainoastaan vuosiluokilla 7 ja 8 Jyväskylän vuosiluokkaistamisten mukaisesti.  Tavoite T2 arvioidaan ainoastaan vuosiluokalla 8 Jyväskylän vuosiluokkaistamisten mukaisesti. | | | | | |
| **Opetuksen tavoite** | **Sisältöalueet** | **Opetuksen tavoitteista johdetut oppimisen tavoitteet** | **Arvioinnin kohde** | **Osaamisen kuvaus arvosanalle 5** | **Käytännönläheisiä esimerkkejä** |
| T1 ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus | S1, S2 | Oppilas ymmärtää uskonnon ja kulttuurin monipuolista vuorovaikutusta ja uskontoon liittyvää monimuotoisuutta. | Uskontojen monimuotoisuuden sekä kulttuuristen ja yhteiskunnallisten vaikutusten hahmottaminen | Oppilas tunnistaa ohjatusti ympäristöstä erilaisia uskontoon liittyviä asioita, kuten rakennuksia ja symboleja. | Tutustumisretki oman kotipaikkakunnan kristillisyyttä edustaviin rakennuksiin. Niistä symbolien etsiminen (esim. ristit, ikonit, suitsukkeet, alttaritaulut)    Kuvien, videoiden ja karttasovellusten hyödyntäminen. |
| T2 ohjata oppilasta syventämään tietojaan opiskeltavasta uskonnosta ja sen vaikutuksista | S1 | Oppilas syventää tietojaan opiskeltavasta uskonnosta ja sen vaikutuksista sekä harjaantuu hankkimaan lisätietoa niistä. | Opiskeltavaa uskontoa koskevan tiedon hallitseminen | Oppilas osaa antaa esimerkin opiskeltavan uskonnon opetuksista sekä esimerkin sen tärkeimmistä lähteistä.  Oppilas osaa  kertoa opiskeltavan uskonnon synnystä. | Keskeisimmät evankelisluterilaisen kirkon opetukset Raamatussa: maailman synty, vanha ja uusi testamentti, Jeesus.  Martti Lutherin asema ev. lut. kirkon synnyssä, uskonpuhdistus. |
| T4 ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa | S1, S2, S3 | Oppilas tunnistaa ja ymmärtää eri uskontojen ja katsomusten tapoja sekä kehittää valmiuksiaan tunnistaa uskonnollisia symboleita ja aiheita mediassa, maailmanpolitiikassa, taiteessa ja populaarikulttuurissa. | Uskonnon ja kulttuurin lukutaito | Oppilas tunnistaa annetuista esimerkeistä uskontoon liittyviä tapoja. | Kristinuskon vaikutus esim. Suomen tapakulttuuriin ja juhlaperinteisiin.  Kuvista uskonnollisten piirteiden tunnistaminen esim. alttarille polvistuminen häissä, hautajaisissa hiekalla tehty risti. |
| T10 rohkaista oppilaita kohtaamaan erilaisia ihmisiä nyt ja tulevaisuudessa jatko-opinnoissa, työelämässä ja vapaa-ajalla | S1, S2, S3 | Oppilas kehittää valmiuksiaan rakentavaan vuorovaikutukseen erilaisten ihmisten kanssa nyt ja tulevaisuudessa jatko-opinnoissa, työelämässä ja vapaa-ajalla. |  | *Ei vaikuta arvosanan muodostamisessa. Oppilasta ohjataan pohtimaan kokemuksiaan ja valmiuksiaan osana itsearviointia.* | Huom! Itsearvointi. |